Vašou prioritou je vek a bezpečnosť vášho dieťaťa. V prípade, že sa jedná o novorodeniatko, zvoľte si vhodný hlboký kočík. Ak je to dieťa, ktoré už dokáže samostatne sa posadiť a ostať v sede na nejaký ten čas, športový kočík je tou správnou voľbou. Keď je to dieťa, ktoré už dokáže chodiť, no je týmto chodením ešte stále ľahko unavované, golfový kočík je tou poslednou etapou. Druhotným faktorom pri výbere kočíka sú podmienky, v ktorých budete využívať kočík a v ktorých bude koniec koncov vaše dieťa. Ak žijete pod Tatrami či vo veternom meste, určite siahnite po kočíku, ktorý veľmi dobre izoluje dieťa pred zimou a vetrom a po kočíku, ktorý je teplý, izoluje a nie je pre dieťa nepríjemný. V prípade, že žijete na dedine, zvážte kúpu kočíka s veľkými, nafukujúcimi kolesami. Pre mestské infraštruktúry je vhodný kočík s malými, tvrdými kolesami.